Nelissa Nizam

Nelissa Edreena Nizam (lahir 4 Januari 1998) ialah seorang pelakon, model dan penyanyi wanita Malaysia. Beliau memulakan kerjaya lakonan sejak 2016 dan telah membintangi puluhan drama TV, namun beliau paling dikenali menerusi watak Maria dalam Budak Tebing 2. Beliau juga merupakan bekas ahli kumpulan The Gadys.

Kerjaya
Selepas memperoleh Sijil Pelajaran Malaysia (SPM), Nelissa Nizam memulakan kerjaya lakonan atas desakan ibunya yang merupakan pemilik agensi pelakon iklan komersial. Di awal kerjaya lakonannya, beliau dikreditkan di bawah nama sebenarnya, Nelissa Edreena. Drama pertama lakonannya ialah Dia Semanis Honey arahan Michael Ang yang dibintangi oleh Siti Nordiana dan Alif Satar dengan memegang watak sebagai Dahlia.

Selepas Dia Semanis Honey, Nelissa berlakon dalam drama Dendam Aurora dengan melakonkan watak sebagai Rossa dan Samudera Rindu sebagai Eliza. Sejak itu, beliau berlakon dalam beberapa lagi siri drama TV termasuk Isteri Bukan Untuk Disewa, Perempuan Paling Bahagia dan Senafas Rindu. Pada tahun 2017, Nelissa menjadi salah seorang daripada 10 peserta Pertandingan Pencarian Gadis Panca 2017, yang turut disertai oleh Silfeny Osman dan Nynaa Harizal. Peranan lakonan di layar lebar hadir apabila beliau membintangi filem pertamanya, Tombiruo: Penunggu Rimba (2017) yang mana beliau berlakon bersama pelakon bertaraf A-list seperti Zul Ariffin, Farid Kamil dan Nabila Huda, ini kemudian diikuti oleh Polis EVO 2 (2018).

Pada tahun 2019, beliau mencuba nasib dengan menghadiri sesi uji bakat Dewi Remaja 2018/2019 namun rezeki tidak berpihak kepadanya apabila tidak terpilih sebagai peserta. Nelissa kemudian menjadi salah seorang daripada 10 peserta pertandingan The Next Malaysian Star musim pertama yang turut disertai oleh Syazlin Zainal. Beliau mula mendapat perhatian meluas menerusi watak lakonannya sebagai Maria dalam drama Budak Tebing 2 lakonan bersama Aedy Ashraf, Adam Lee, Eyka Farhana dan Bella Dowanna. Nelissa kemudian berlakon dalam filem The Disappearance of Irdina Adhwa (2021) arahan Kyle A. Halim yang mana beliau melakonkan watak Yana. Dalam temubual bersama Berita Harian, beliau berkata: "...Inilah kali pertama saya diberikan watak penting. Selama ini, saya hanya melakonkan watak pembantu dan sampingan. Jadi, tawaran Kyle ini sesuatu sangat bermakna untuk portfolio kerjaya seni. Ini kerana akhirnya ada juga penerbit yakin dengan kemampuan dan bakat saya".

Nelissa turut bergiat aktif dalam bidang muzik dengan menyertai kumpulan The Gadys yang turut dianggotai oleh Aznie Azmi, Ayunie Rizal dan Faa Zaini. Kumpulan ini muncul dengan single sulung, bertajuk "Gadys Raya" yang dikeluarkan pada 8 April 2022. Akan tetapi, pada tahun 2023, beliau meninggalkan kumpulan itu kerana mahu memberi perhatian sepenuhnya kepada bidang lakonan.

Beliau menjadi pelakon utama bersama Zul Ariffin dalam drama Tarik Aku Ke Syurga untuk siaran di Slot Samarinda TV3 yang mana beliau memegang watak sebagai Zara Adelia. Drama ini menandakan kali pertama beliau memegang watak utama. Selepas Tarik Aku Ke Syurga, Nelissa menjadi salah seorang pelakon utama drama Cinta Hilang Kata di Astro Prima yang mana beliau melakonkan watak Sabby.

Beliau menjadi pelakon utama bersama Mia Sara Shauki, Tami Anadan dan Aniq Durar dalam siri drama Astro Originals, Riot! yang disiarkan di Astro Premier. Beliau memegang watak sebagai Sal, vokalis dan gitaris kumpulan Langkah Mayat. Nelissa turut menyumbangkan suaranya untuk runut bunyi drama ini.

Kehidupan peribadi
Nelissa dilahirkan dan dibesarkan di Kuala Lumpur. Beliau merupakan anak kedua daripada empat beradik dan dibesarkan oleh ibunya yang berstatus ibu tunggal. Beliau ialah pelajar jurusan Komunikasi Massa di Universiti Teknologi MARA (UiTM) kampus Shah Alam, Selangor.

Beliau juga bersahabat baik dengan pelakon, Sophia Albarakbah.

Filemografi
Filem
 Tahun Tajuk Watak Catatan 2017 Tombiruo: Penunggu Rimba Tobugi Filem pertama 2018 Polis EVO 2  Ain 2021 Belaban Hidup: Infeksi Zombie Ayu 2022 The Disappearance of Irdina Adhwa Yana Ada Hantu 2 Nenek Badariah 2024 Saka Perawan Puteri Rizwana  Reeza GTR  Marissa  Jiwa 8 Belas Perempuan Gudang 1 2025 Sahak Gangster Suriani  Gantung: Musketeer Code Sara Martabat: Misi Berdarah Shiqin  Impak Maksima 2 Gia 

Drama
 Tahun Tajuk Watak Saluran TV Catatan 2016 Dia Semanis Honey Dahlia Astro Ria Drama pertama  Marhaban Kome Oi TV3 Samudera Rindu Eliza Bodyguard Gadis Pusat Karaoke  Cinta FB Ina Unifi TV Drama online 2017 Dendam Aurora Rossa Astro Prima Syurga Yang Kedua Anita Duda Pujaan Dara Syifa Astro Ria Titian Cinta  Nora TV3  2018 Perempuan Paling Bahagia Jasmin Astro Prima Isteri Bukan Untuk Disewa Irdina Astro Ria Cik Sempurna Izan TV3 Cinta Nasi Ambeng 2 Julia TV1 Sesegar Nailofar Tasneem TV1 Cinta Fatamorgana  Melly TV3  2019 Senafas Rindu Azila Astro Ria 2020 Aku, Dia dan Pinky Promise Hanim TV Okey Drama 7 Petang Shasha Unifi TV Jalan Sesat Ke Syurga Ain Astro Prima SMK (musim 2) Cikgu Juwita Astro Ceria Pelakon undangan  2021 Single Terlalu Lama Azwin  TV3 Budak Tebing 2 Maria Pelakon pembantu Sitik Tok Jaja Checklist Mr. Right Mia 2022 Tarik Aku Ke Syurga Zara Adelia  Cinta Hilang Kata Sabby Astro Prima Budak Tebing 3 Maria TV3 2023 Kampung Mat Saleh Zana Riot!: Rebel With A Cause Sal Astro Premier 2024 ID57 Ain  TV Okey Episod: "Ain Mnemonic" Skuad X Ebok TV3 2025 Wok Ros Sensasi 2026 Bila Cinta Menjadi Dosa Nadira TV3

Drama web
 Tahun Tajuk Watak Rangkaian Catatan  2024 Bawah Payung Awan Hanan Viu Drama web pertama  2025 Seadanya Kita  Neesa

Telefilem
 Tahun Tajuk Watak Saluran TV Catatan 2016 Rongples Rongtaim Peserta pertandingan ratu cantik Astro Citra Telefilem pertama, watak tambahan Dia Neng Luar Biasa Yaya Mediacorp Suria Telefilem Singapura 2017 Cinta Sticky Note HyppTV SYIF Sharifah TV2 2018 Gerabak Cinta Anis TV9 Wali Untuk Wadihah Lily HyppTV 2019 7 Netizen Emy Astro Citra 2021 My Future Husband Kiki 2022 Pak Kodi Diserang Zombie Soya TV3 2024 Daddy Duda Fasha 2025 Rahsia Kelabu Safiya

Televisyen
 Tahun Tajuk Peranan Saluran TV Catatan 2020 Ujian Menantu Artis Jemputan Awesome TV Episod 2 bersama Fify Azmi 2024 Sepahtu Reunion Al-Moreh Elisa Astro Warna Artis Jemputan: Episod "Kasihku Disalah Erti"

Diskografi
Single
 Tahun Tajuk lagu Penyanyi 2025 "Pulang Dan Rindu" Duet bersama Cat Farish & Asfan Shah

 Single bersama The Gadys 
 Tahun Tajuk lagu Penyanyi 2022 "Gadys Raya" The Gadys "Gelek Jambu" 2023 "Gadis dan Bunga"

Anugerah dan pencalonan
 Tahun Anugerah Kategori Penerima/Karya tercalon Keputusan 2021 Anugerah Bintang Popular Berita Harian ke-34 Artis Baharu Wanita Popular Dirinya sendiri  2024 Anugerah Telenovela ke-9 Artis Bintang Harapan Telenovela 

Rujukan

Pautan luar


Kategori:Kelahiran 1998
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kuala Lumpur
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Penyanyi wanita Malaysia
Kategori:Peragawati Malaysia
Kategori:Peserta Dewi Remaja
Kategori:Alumni Universiti Teknologi MARA